[ca] L'ús de la quimioteràpia neoadjuvant (NAC, de l'anglès) en el càncer de mama és cada vegada més freqüent a causa dels seus nombrosos avantatges. Els tumors HER2 positius i els triples negatius solen tenir taxes altes de respostes patològiques completes (pCR, de l'anglès) després d'aquest tractament, mentre que en els tumors luminals-HER2 negatius, les respostes completes són infreqüents. En aquest projecte realitzem dos estudis amb la finalitat d'optimitzar la gestió post-NAC en pacients amb càncer de mama, explorant la utilitat de noves eines de diagnòstic molecular per oferir un tractament més personalitzat. En el primer estudi valorem el potencial de l'ADN tumoral circulant (ctDNA, de l'anglès) per predir la pCR en pacients amb càncer de mama HER2 positiu i triple negatiu post-NAC. Els resultats suggereixen que en pacients que aconsegueixen una resposta clínica completa (cCR, de l'anglès), la desaparició de mutacions específiques del tumor en el ctDNA després de la NAC es correlaciona amb una alta probabilitat de pCR. Això planteja la possibilitat futura d'ometre la cirurgia en pacients que compleixin aquests criteris. El segon estudi avalua el valor pronòstic de l'Oncotype DX Breast Recurrence Score® (RS) post-NAC en pacients amb càncer de mama luminal HER2 negatiu que no van aconseguir una pCR, per identificar aquelles de risc alt que podrien beneficiar-se de tractaments addicionals. Les troballes demostren que l'RS post-NAC és un predictor independent de metàstasis a distància i supervivència global, i que la NAC redueix significativament l'RS, cosa que podria tenir implicacions pronòstiques positives. Ambdues investigacions destaquen la importància dels estudis moleculars en la personalització del tractament post-NAC per al càncer de mama, tot i que amb enfocaments diferents. El ctDNA podria ser una eina prometedora per identificar les pacients que poden evitar la cirurgia després de la NAC, mentre que l'RS post-NAC podria ajudar a estratificar el risc i guiar les decisions terapèutiques en pacients amb malaltia residual després de la NAC.

[en] The use of neoadjuvant chemotherapy (NAC) in breast cancer is increasing due to its numerous advantages. HER2-positive and triple-negative tumors often have high rates of pathological complete responses (pCR) following this treatment, whereas luminal-HER2-negative tumors infrequently achieve complete responses. In this project, we conducted two studies aimed at optimizing post-NAC management in breast cancer patients by exploring the utility of new molecular diagnostic tools to offer more personalized treatment. In the first study, we assessed the potential of circulating tumor DNA (ctDNA) to predict pCR in HER2-positive and triple-negative breast cancer patients post-NAC. The results suggest that in patients who achieve a clinical complete response (cCR), the clearance of specific tumor mutations in ctDNA after NAC correlates with a high probability of pCR. This raises the future possibility of omitting surgery in patients who meet these criteria. The second study evaluates the prognostic value of the Oncotype DX Breast Recurrence Score® (RS) post-NAC in patients with luminal HER2-negative breast cancer who did not achieve a pCR, to identify those at high-risk who might benefit from additional treatments. The findings demonstrate that post-NAC RS is an independent predictor of distant metastasis and overall survival, and that NAC significantly reduces RS, which could have positive prognostic implications. Both studies highlight the importance of molecular studies in personalizing post-NAC treatment for breast cancer, with different approaches. ctDNA could be a promising tool for identifying patients who may avoid surgery after NAC, while post-NAC RS could help stratify risk and guide therapeutic decisions in patients with residual disease after NAC.